আজ শুক্রবার সকাল থেকে নাটোর থেকে রাজশাহী রুটে বাস যেতে দেয়া হচ্ছে না। তবে রাজশাহী থেকে ঢাকাগামী এবং নাটোরগামী সকল বাস ছেড়ে আসছে। এর আগে টানা ১৬ ঘন্টা বন্ধ থাকার পর বৃহস্পতিবার রাতে বাস মালিক এবং শ্রমিক সমিতি নাটোর থেকে সকল রুটে বাস ধর্মঘট তুলে নেয়ার ঘোষণা দেয়। তবে আজ শুক্রবার সকাল থেকে অন্যান্য জেলার সঙ্গে বাস চলাচল শুরু হলেও শুধুমাত্র রাজশাহী অভিমুখে কোন বাস ও অন্য কোন যান ছেড়ে যেতে দেয়া হচ্ছে না। অন্যান্য জেলা থেকে আসা বাস নাটোর টার্মিনালে এসে যাত্রীদের নামিয়ে দিচ্ছেন।